**Formål**

Prosedyrens formål er å sikre at studentene oppnår læringsutbytte ved at de gis muligheter til å tilegne seg kunnskap, ferdigheter og holdninger i henhold til utdanningens målsettinger og krav.

Undervisningspersonell og sensorer må derfor tilfredsstille krav i Forskrift om akkreditering av og tilsyn med høyere yrkesfaglig utdanning (fagskoletilsynsforskriften) og «Forskrift om kvalifikasjoner og sertifikater for sjøfolk».

**Hjemmel**

Forskrift om akkreditering av og tilsyn med høyere yrkesfaglig utdanning (fagskoletilsynsforskriften)

Forskrift om kvalifikasjoner og sertifikater for sjøfolk

**Ansvar**

Styret og rektor

**Målgruppe**

Prosedyren gjelder for styret, rektor, lærere, sensorer, avdelingsledere og studieadministrasjon

**Beskrivelse**

Denne prosessen beskriver de krav som er for ansettelse og bruk av lærere og sensorer ved Fagskolen Vestfold og Telemark. Undervisningspersonalet skal holde seg oppdatert og kompetanseplanen skal årlig gjennomgås i henhold til rutiner i KS-systemet. Se kvalitetsmål for Fagskolen Vestfold og Telemark. For alle utdanningene (med mindre noe annet er spesifisert under aktuell utdanning), er det et krav at undervisningspersonell skal ha praktisk pedagogisk utdanning (PPU/PPF).

***Elektrofag***

**Krav til undervisningspersonale og sensorer:**

Skal ha relevant fagskoleutdanning med relevant fagbrev og 3 år med relevant allsidig praksis eller relevant høgskoleutdanning med 3 år relevant allsidig praksis.

**Med relevant fagbrev menes:**

* **Elektronikk**: Produksjonselektroniker, dataelektroniker, telekommunikasjonsmontør, svakstrømsmontør S.
* **Automasjon**: Fagbrev i energimontørfaget, fagbrev i elektrikerfaget, fagbrev gruppe L og H, fagbrev automatiker, fagbrev skipselektriker.
* **Elkraft**: Fagbrev i energimontørfaget, fagbrev i elektrikerfaget, fagbrev gruppe L og H, fagbrev automatiker, fagbrev skipselektriker, fagbrev heismontør, fagbrev tavlemontør, fagbrev vikler-og transformator montør, togelektriker.

Med relevant praksis innen fagområdene menes for eksempel erfaring som saksbehandler, konsulent eller ingeniør.

***Byggfag***

**Krav til undervisningspersonale og sensorer:**

Skal ha relevant fagskoleutdanning med relevant fagbrev/svennebrev og 3 år med relevant allsidig praksis eller relevant høgskoleutdanning med 3 år relevant allsidig praksis.

**Med relevant fagbrev/svennebrev menes:**

Fagbrev/svennebrev i betongfaget, fagbrev/svennebrev i murerfaget, fagbrev/svennebrev i trelastfaget, fagbrev/svennebrev i trevare- og bygginnredningsfaget og fagbrev/svennebrev i tømrerfaget.

Fagbrev/svennebrev kan erstattes med lang praksis innenfor de før benevnte faggrupper (fagbrev/svennebrev), dvs iht det som er kravet for å komme inn på fagskolestudiet når det gjelder realkompetansevurdering.

Med relevant praksis innen fagområdene menes for eksempel erfaring som konstruktør, saksbehandler, konsulent eller ingeniør.

***Anlegg***

**Krav til undervisningspersonale og sensorer:**

Skal ha relevant relevant fagskole-, høyskole- eller universitetsutdannelse innenfor anleggsfagene med relevant 3 år relevant allsidig praksis.

Med relevant utdanning for Anlegg menes utdanning innen:

Bygg og anlegg, kommunalteknikk og geologi/geomatikk.

Den faglig ansvarlige skal minimum ha 3-årig relevant høyskoleutdanning innen de nevnte fagområdene over.

Med relevant praksis innen fagområdene menes for eksempel erfaring som konstruktør, saksbehandler, konsulent eller ingeniør.

***KEM***

**Krav til undervisningspersonale og sensorer:**

Skal ha relevant fagskoleutdanning med relevant fagbrev/svennebrev og 3 år med relevant allsidig praksis eller relevant høgskoleutdanning med 3 år relevant allsidig praksis.

Med relevant utdanning for KEM menes utdanning innen:

Bygg og anlegg, automasjon og elektro.

Den faglig ansvarlige skal minimum ha 3-årig relevant høyskoleutdanning innen de nevnte fagområdene over.

Med relevant praksis innen fagområdene menes for eksempel erfaring som konstruktør, saksbehandler, konsulent eller ingeniør.

***Maskinfag (Teknikk og industriell produksjon)***

**Krav til undervisningspersonale og sensorer:**

Skal ha relevant fagskoleutdanning med relevant fagbrev/svennebrev og 3 år med relevant allsidig praksis eller relevant høgskoleutdanning med 3 år relevant allsidig praksis.

**Med relevant fagbrev/svennebrev menes:**

Fag-/svennebrev innen fagretningen teknikk og industriell produksjon som f. eks aluminiumskonstruktør, CNC-operatør, fagoperatør i polymerkompositt/ produksjonsteknikk/ termoplast, finmekaniker, dimensjonskontrollør, industriell overflatebehandler, industrimekaniker, NDTkontrollør, industrimontør, industrioppmåler, bore- og vedlikeholdsoperatør, brønnoperatør, motormekaniker, plastmekaniker, platearbeider, verktøymaker.

Fagbrev/svennebrev kan erstattes med lang praksis innenfor de før benevnte faggrupper (fagbrev/svennebrev), dvs iht det som er kravet for å komme inn på fagskolestudiet når det gjelder realkompetansevurdering.

Med relevant praksis innen fagområdene menes for eksempel erfaring som konstruktør, saksbehandler, konsulent eller ingeniør.

***Helsefag***

**Krav til undervisningspersonale og sensorer:**

1. Relevant helse- eller sosialfaglig utdanning på bachelornivå med enten:

- videreutdanning innen det aktuelle fagfeltet eller

- lang, klinisk yrkeserfaring fra det aktuelle fagfeltet

1. Fagarbeider med tilsvarende fagskoleutdanning, klinisk erfaring fra fagfeltet, samt yrkesfaglærerutdanning (bachelor).

**Med relevant fagbrev menes:**

* **Psykisk helsearbeid og rusarbeid:** Helsearbeiderfag, aktivitør, barne- og ungdomsarbeiderfag
* **Somatisk vurderingskompetanse:** Helsearbeiderfag
* **Palliasjon:** Helsearbeiderfag

For begge gjelder krav om digital kompetanse: grunnleggende kompetanse i standard programvare.

Eksterne praksisveiledere skal ha tilsvarende eller høyere utdanning enn studenten.

***Velferdsteknologi***

**Krav til undervisningspersonale og sensorer:**

**Helsefag**

Relevant helse- eller sosialfaglig utdanning på minst bachelornivå med enten

- videreutdanning innen velferdsteknologi eller ledelse, eller

- praktisk brukerrettet eller forvaltningsrettet yrkeserfaring fra det aktuelle fagfeltet

**Teknologifag/elektrofag**

Relevant fagbrev som beskrevet under kravspesifikasjon for elektrofag. I tillegg kreves minimum 2-årig fagskole og relevant yrkeserfaring innen velferdsteknologi og/eller ledelse, eller relevant høgskoleutdanning med 3 år relevant velferdsteknologisk praksis.

***Kjøkken – og restaurantledelse***

**Krav til undervisningspersonale og sensorer:**

1. Relevant utdanning i ledelse, organisasjon og økonomi på bachelornivå. Minst halvparten av undervisere må ha 3 år eller mer praksis fra ledelse av kjøkken og /eller restaurant.
2. Relevant fagbrev med 3 års praksis fra ledelse i kjøkken og / eller restaurant.

**Med relevant fagbrev menes:**

Restaurant - og matfag, programområde Kokk - og servitørfag: Kokk, Institusjonskokk, Servitør, Baker, Butikkslakter, Industriell matproduksjon, Kjøttskjærer, Konditor, Pølsemaker, Sjømathandler, Sjømatproduksjon eller Slakter.

For begge gjelder krav om digital kompetanse: grunnleggende kompetanse i standard programvare.

***Maritime fag***

**Krav til undervisningspersonale og sensorer:**

**Dekksoffiser på ledelsesnivå**

Fagskolestudiet «Dekksoffiser på ledelsesnivå», bachelor i nautikk, eller tilsvarende, og har eller har hatt D1/D2 sertifikat etter STCW konvensjonen 1978, med endringer 1995, og med oppgradering til Manila 2010 endringene i konvensjon og kode for de emner læreren skal undervise, eller sensurere. Det er et krav at undervisningspersonalet og sensor skal ha opplæring i undervisning og bedømmelse som tilfredsstiller kravene i STCW konvensjonens Regel I/6, jf. STCW-kodens Avsnitt A-I/6 og Avsnitt A-I/8. Sjøfartsdirektoratet krever minimum IMO Modellkurs 6.09/6.10 for henholdsvis undervisning i klasserom og på simulator. Skolen krever pedagogisk utdanning som tilsvarer bestått befalsskole i Forsvaret eller PPU/PPF, ihht arbeidsavtale.

Krav til praksis er seilingstid om bord i fartøy som krever sertifisert mannskap.

**Maskinoffiser på ledelsesnivå**

Fagskolestudiet «Maskinoffiser på ledelsesnivå», bachelor i maritim drift, eller tilsvarende, og har eller har hatt M1/M2 sertifikat etter STCW konvensjonen 1978, med endringer 1995, og med oppgradering til Manila 2010 endringene i konvensjon og kode for de emner læreren skal undervise, eller sensurere. Det er et krav at undervisningspersonalet og sensor skal ha opplæring i undervisning og bedømmelse som tilfredsstiller kravene i STCW konvensjonens Regel I/6, jf. STCW-kodens Avsnitt A-I/6 og Avsnitt A-I/8. Sjøfartsdirektoratet krever minimum IMO Modellkurs 6.09/6.10 for henholdsvis undervisning i klasserom og på simulator. Skolen krever pedagogisk utdanning som tilsvarer bestått befalsskole i Forsvaret eller PPU/PPF, ihht arbeidsavtale.

Krav til praksis er seilingstid om bord i fartøy som krever sertifisert mannskap.

***Realfag***

**Krav til undervisningspersonale og sensorer:**

Høgskoleutdanning med relevant allsidig praksis, eller universitetsutdanning som er relevant for utdanningen.

***Kommunikasjonsfag***

**Krav til undervisningspersonale og sensorer:**

relevant høgskole- eller universitetsutdanning på minimum bachelor nivå.

***LØM***

**Krav til undervisningspersonale og sensorer:**

høgskole- eller universitetsutdanning på minimum bachelor nivå.

***Øvrige krav***

**Kravspesifikasjon nettundervisningspersonale:**

Skal minimum ha gjennomført internkurs i nettpedagogikk og digital kompetanse innen undervisningsstart eller ha en utdanning innen nettpedagogikk som tilfredsstiller de krav som er satt til det enkelte studie gjennom studieplan.

Kravspesifikasjon for alle fagene / emnene: Eventuelle nyansatte må enten ha eller tilegne seg tilsvarende kompetanse. Minst én ansatt skal ha formell pedagogisk utdanning og erfaring, og et særlig ansvar for utdanningens pedagogiske opplegg.

**Krav til Utdanningsfaglig ansvarlig:**

Utdanningsfaglig ansvarlige for utdanningene skal minimum ha Praktisk Pedagogisk utdanning eller tilsvarende. Det foretrekkes i denne sammenheng at pedagogisk kompetanse er knytte til yrkesfagene eller spesielt for fagskoleutdanning. Funksjonen «Utdanningsfaglig ansvarlig» er beskrevet i KS-systemet, jf. AP551-14.

**Krav til Faglig ansvarlig:**

Faglig ansvarlige for utdanningene skal minimum ha høyskole eller universitetsutdanning på Bachelornivå innenfor den enkelte utdanningens sentrale temaer eller fagområder slik de fremgår av utdanningens studieplan. Funksjonen «Faglig ansvarlig» er beskrevet i KS-systemet, jf. AP551-15.

Kryssreferanser

|  |  |
| --- | --- |
| [D00172](https://fagskolenvt-public.dkhosting.no/docs/pub/dok00172.htm) | [F-500-01 Kvalitetspolitikk-Kvalitetsmål FVT 2022-2025](https://fagskolenvt-public.dkhosting.no/docs/pub/dok00172.htm) |
| [D00071](https://fagskolenvt-public.dkhosting.no/docs/pub/dok00071.htm) | [AP551-14 Funksjonsbeskrivelse for utdanningsfaglig ansvarlig](https://fagskolenvt-public.dkhosting.no/docs/pub/dok00071.htm) |
| [D00072](https://fagskolenvt-public.dkhosting.no/docs/pub/dok00072.htm) | [AP551-15 Funksjonsbeskrivelse for faglig ansvarlig](https://fagskolenvt-public.dkhosting.no/docs/pub/dok00072.htm) |
| [D00048](https://fagskolenvt-public.dkhosting.no/docs/pub/dok00048.htm) | [AP622 Kompetanse- oversikt og utvikling](https://fagskolenvt-public.dkhosting.no/docs/pub/dok00048.htm) |

Eksterne referanser

|  |
| --- |
|  [Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853) |
|  [Forskrift om kvalifikasjoner og sertifikater for sjøfolk](https://lovdata.no/dokument/SF/forskrift/2011-12-22-1523) |